NaiveNeuron/SloPal huggingface dataset:
Mikloško, Jozef, poslanec NR SR (2013-05-24):
Dobre. Tam je veta, tu pripomínam, že u nás je nedostatočný prístup všetkých skupín žien a dievčat k službám sexuálneho a reprodukčného zdravia. Toto v reči ľudu môže byť antikoncepcia, aj hormonálna, potraty, pilulky atď., čiže tú vetu by som rád vedel v reči ľudu. Svetový deň rodičov bude 1. júna, navrhujem, že by mohol byť aj svetový deň starých rodičov alebo aspoň slovenský, keď je Joachima a Anny, 26. júla, cirkev svätí deň starých rodičov, možnože taký deň by si starí rodičia zaslúžili. O dotácii, tam sa tie konkrétne projekty troška stratili aj tým pádom tých kontroverzií je menej. Vláda dala 200-tisíc eur na rodovú rovnosť, ale nórsky finančný fond dal na domáce a rodinné násilie 7 miliónov eur. To je veľmi zaujímavá suma, to by ma zaujímalo, kde vlastne išli a k čomu boli venované. Hovorí sa tam o vybraných projektoch. Aspekt, vraj je Národný týždeň manželstva, deň rodiny v 18 mestách a tak ďalej, to je dobré. Dalo sa to všetko na jednu rovinu, to už je menej dobré. U seniorov som, som často s nimi, nepočul protesty proti rodovej rovnosti. To je zaujímavé, oni už vedia, čo je podstatné a čo nie je nepodstatné. Veľmi nízky podiel je skrátených pracovných úväzkov u nás, v Nemecku, tam riešili nezamestnanosť, išli na 6-hodinový úväzok alebo na 4-hodinový a tým pádom mohli na jednom mieste byť dvaja. Toto je zaujímavá myšlienka aj pre nás. Nezaplatená práca, tak to je iste aj materská, ale aj dobrovoľníctvo. Na Slovensku nemáme ho až tak veľmi rozšírené, ale vo svete je. Naši seniori všetci robia včítane mňa vyslovene dobrovoľnícky, bez nároku na mzdu. Šance rómskych žien a mužov, sú celkovo veľmi nízke, nechcem to tuná spomínať. Posledné dve tabuľky, je tam veľa tabuliek, nie každá má aj komentár, ale dve si treba všimnúť. Nezamestnanosť mužov a žien. To je zaujímavé, že pri základnom vzdelaní 39 % mužov a 31 žien je nezamestnaných, učňovky 85, 52, vyššie odborné už len 1 % a 1 % muži, ženy, vysoká škola prvého stupňa 2 a 4 % a tretí stupeň vysoká škola 0 a 0,5. Naozaj ako Wiener povedal, že hrob ľudí s nízkou kvalifikáciou je nová spoločnosť, tu to jasne vidieť, že čím vyššie vzdelanie, tým menej je človek nezamestnaný. Tiež to je zaujímavý podnet, že materské školy nám nestačia. Napriek tomu, že deti sa nerodia, tak v roku 2005 sme mali nemožnosť obsadiť materskú školu pre svoje dieťa alebo vnučku v 1 300 prípadoch a v roku 2011 máme 7 500 prípadov, čiže 7 500 prípadov v Bratislave, 46 % sa deti nemôžu dostať do materskej školy. To je rozpor s tým klesaním počtu detí, je to aj podnet pre podnikateľov, pre privátnikov, pre cirkvi, pre všelikoho, aby robila materské škôlky, lebo je veľký záujem o to. To by bolo všetko, ďakujem za to, že ste, že som pretiahol 5 minút, a aj všetkým piatkovým poslucháčom, je tu ich už málo, že ešte tu zostali. Ďakujem pekne.
Kerekréti, Ján, poslanec NR SR (2022-05-10):
Vážený pán predseda, pani poslankyne, poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jany Žitňanskej, Miriam Šutekovej, Anny Zemanovej, Michala Šipoša a Petra Pčolinského na vydanie zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (tlač 932). Národná rada Slovenskej republiky uznesením č. 1330 zo 17. marca 2022 pridelila návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 932) prerokovali a odporučili Národnej rade Slovenskej republiky schváliť oba určené výbory. Z uznesení výborov vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 189 z 26. apríla 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predseda, otvorte, prosím, rozpravu.
Glváč, Martin, podpredseda NR SR (2018-02-14):
Ďakujem. Dávam slovo poslankyni, spravodajkyni, ktorú určil navrhnutý gestorský ústavnoprávny výbor poslankyni Kataríne Macháčkovej, nech sa páči.
Dostál, Ondrej, poslanec NR SR (2011-09-14):
Vážený pán podpredseda Národnej rady Fico, dovolím si obrátiť sa na vás nie ako na politika, ale ako na človeka a chcel by som sa vás spýtať, že či naozaj veríte tomu, čo hovoríte? Či naozaj veríte tomu, že premiérka Iveta Radičová má čokoľvek spoločné s kauzou Osrblie v tom zmysle, že by ona z toho mala nejaký prospech, že by sa ona usilovala niekoho vedome kryť, že by sa ona usilovala niekomu nahrať? Ja viem, že vy tomu neveríte, ale poprosím vás, aby ste to zopakovali a aby ste sa pozerali niekomu z nás do očí. Možno by ste sa mohli pozerať do kamier a bolo by viditeľné, že vy klamete. Ale skúste to zopakovať tak, že sa budete pozerať niekomu z nás do očí. (Ruch v sále.)
Kamenický, Ladislav, poslanec NR SR (2013-09-03):
Vážený pán predseda, v rozprave nevystúpil žiadny poslanec. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, hlasovať. Mne nefunguje zariadenie.
Laššáková, Jana, podpredsedníčka NR SR (2015-04-16):
S reakciou pán poslanec Kuffa. Nech sa páči.
M. Chovanec, poslanec: (2006-08-02):
V jednom televíznom vystúpení ste veľmi pekne popisovali situáciu na Spiši, že každých 20 kilometrov je nemocnica, že to nie je možné uplatiť, ale že populisti zo Smeru to nevidia. Chcem povedať, že štyri roky som na tento problém upozorňoval, naposledy v rozprave pri odvolávaní ministra Zajaca. Doporučoval som vám prostredníctvom vašich kolegov, ako aj prostredníctvom vašej sekretárky, aby ste si pozreli toto vystúpenie. Ak by ste si ho pozreli, určite by vás lekári nezahádzali plášťami. Používate argument váha liekov, teda hmotnosť liekov. Ja som si dovolil už pána podpredsedu Mikloša na výbore upozorniť, že tento argument nie je náležitý a nie je hoden takej autority, ako je podpredseda vlády, tobôž predseda vlády. Viete, je to na úrovni, akože koľko ocele sa vyrobilo na hlavu. Druhú vec chcem povedať. Chceme sa vrátiť k situácii pred tým, ako boli poplatky. Áno, chceme zabezpečiť, aby každý občan bez ohľadu na jeho situáciu mal zabezpečené poskytnutie základnej zdravotnej starostlivosti. Toto je základný problém. Aj keď sa tomu smejete, je mi to ľúto, ale je to tak, pán poslanec. Ďakujem.
Pellegrini, Peter, predseda NR SR (2015-06-18):
Ďakujem pekne, pán poslanec. Na vaše vystúpenie sú tri faktické poznámky. Končím možnosť prihlásiť sa s faktickými poznámkami. Ako prvý je s faktickou poznámkou pán poslanec Hlina. Nech sa páči.
Zemanová, Anna, poslankyňa NR SR (2021-11-05):
Pán minister, ja vám pekne ďakujem za pripomenutie aj toho vývoja, ako prešla ochrana prírody, vývojom prešla celá ochrana prírody. Treba pripomenúť, že vlastne ty si bol jeden z tých, ktorý nielen upozorňovali na zmenu spoločnosti, ale aj na ochranu prírody. Už len samotným dokumentom ešte za minulého režimu Bratislava nahlas, len následne si stál aj pri zrode Slovenskej komisie životného prostredia, ktorá bola ako jedno historicky prvé ministerstvo v dobe, kedy sa vlastne začala realizovať v novodobej dobe ochrana prírody a ochrana životného prostredia. Treba povedať, že práve tento rezort SMER zrušil k 1. júlu 2010 z toho dôvodu, aby následne sa to prenieslo, celá kompetencia ochrany životného prostredia pod rezort pôdohospodárstva, ktorý následne bol o dva roky obnovený ako samostatné ministerstvo. Ale to trápenie, ktoré nastalo potom po vláde SMER-u aj na tomto rezorte, bolo práve tým impulzom, že sa práve v národných parkoch, chránených územiach začalo bačovať za vlády SMER-u, za vlády ministra Žigu, a nádej k patričnej legislatíve, transformácii ochrany prírody je aj tento zákon. Samozrejme, je oprávnené, že otvára otázky, otvára obavy, ale práve preto sme tu, aby sme vysvetľovali, aby sme dávali odpovede aj na také veľmi hlúpe pripomienky niektorých kolegov poslancov, ktorí si tu naozaj robia len svoju populistickú agendu a štvavú agendu proti ľuďom, ktorí žijú na vidieku. Pretože tento zákon, ktorý tuná spolu... (Prerušenie vystúpenia časomerom.)
P. Hrušovský, podpredseda NR SR: (2002-07-03):
(Hlasovanie.) Prítomných 119, za 111, zdržalo sa 6, nehlasovali 2. Schválili sme uvedené pripomienky.
Pčolinský, Peter, doterajší podpredseda NR SR (2023-10-25):
Pán poslanec Viliam Tankó.
P. Paška, predseda NR SR: (2006-12-12):
S faktickými poznámkami sa nehlási nikto. Končím možnosť prihlásiť sa s faktickými poznámkami. Dávam teraz možnosť prihlásiť sa do rozpravy ústne, pretože pani poslankyňa Sabolová bola posledná prihlásená písomne. Do rozpravy ústne sa prihlásili pán poslanec Urbáni, pán poslanec Novotný. Končím možnosť prihlásiť sa ústne do rozpravy. Nech sa páči, pán Urbáni.
Hrnčiar, Andrej, podpredseda NR SR (2018-06-13):
Ešte, ešte minúta, ešte minúta, lebo to bolo ako fakt procedurálny.
Jurinová, Erika, podpredsedníčka NR SR (2014-11-10):
Pán poslanec Bublavý.
Pleštinská, Zita, poslankyňa NR SR (2021-06-18):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu pána poslanca Ondreja Dostála.
Štefanec, Ivan, poslanec NR SR (2012-08-08):
Ďakujem, pani podpredsedníčka. Som rád, že pán poslanec Matovič znovu zdôraznil a opakovane, že pán predseda vlády tri dni pred voľbami, keď ešte predsedom vlády nebol, opakovane všetkých utvrdzoval v tom, že žiadne zmeny v odvodoch do druhého piliera nebudú. Pán poslanec to presne citoval z vyjadrení, ktoré boli publikované v médiách. A aj na základe toho dostal SMER podporu, akú dostal. Aj na základe týchto citátov pár dní pred voľbami, presne 7. marca, voľby boli 10. marca, takže tri dni pred voľbami sa správali voliči aj na základe tohto citátu. Vládna strana dostala veľkú podporu, je to veľký úspech, ale samozrejme aj veľká zodpovednosť, dámy a páni. Je to veľká zodpovednosť, ako s touto mocou vládna strana naloží. A z môjho pohľadu je zmena odvodov do druhého piliera nielen porušenie deklarácií, ktoré boli robené pred voľbami, ale aj drastický zásah do dôchodkového systému, bohužiaľ, okradnutie sporiteľov o 500 mil. eur, ináč sa to povedať nedá, ale aj zhoršenie udržateľnosti dôchodkového systému a celého stavu verejných financií. Aj preto, ako som už spomínal v rozprave, budeme sa obracať na rozpočtovú radu, aby posúdila podľa zákona o rozpočtovej zodpovednosti, aký má tento zákon vplyv na udržateľnosť verejných financií. Ďakujem pekne.
J. Vaľová, poslankyňa: (2008-02-12):
Ďalej by som chcela povedať, pán kolega, že osočujete. A vypočujte si záznam. Mňa ste viackrát nazval menom „Valová“. Ja som Vaľová. Ale nie som tak malicherná, pretože pre mňa v tomto parlamente je podstatná debata o faktoch, nie o písmenkách, nie o mäkčeňoch, nie o dĺžňoch. Vám ak dochádza argument, tak sa hráte na dĺžňoch, mäkčeňoch a príslovkách. Som Vaľová. A ja som vás na to nikdy neupozornila, ale vy ma permanentne voláte Valová. Ale ja to nechám tak. A, pán poslanec, prosím vás pekne, vždy  je lepšie sa pomýliť v slovkách, písmenkách, ako bezhranične klamať, tak ako klamete vy a osočujete. Ja vám poviem napr., ako ste minule povedal, že ministerstvo práce falšuje doklady. (Reakcia z pléna.) Áno, „povedali“. Ale aj napriek tomu, či tam bude „li“ alebo „l“, nezmazáva to vaše klamstvá. Ste povedali, že ministerka nechodí medzi ľudí, ako klame A ja som sa tu s vami stavila o svoj poslanecký plat a vy ste sa odmietol túto stávku prijať, práve preto, že ste sa tých svojich klamstiev bál, tak, prosím vás pekne, báli, neschovávajte sa za svoje „li“, „ová“ a „Valová“, „Vaľová“, neschovávajte sa za tieto príslovky a diakritiku, lebo v tomto parlamente ide o pravdu.
P. Hrušovský, predseda NR SR: (2004-06-30):
Ľ. Navrátilová, poslankyňa: Vážené dámy, vážení páni, v mene 30 poslancov predkladám návrh...
Bugár, Béla, podpredseda NR SR (2018-05-17):
A okrem gestorského výboru ešte?
Bugár, Béla, podpredseda NR SR (2017-03-28):
Pani poslankyňa Vaľová.
Šimečka, Michal, podpredseda NR SR (2024-01-09):
Ďakujem veľmi pekne za slovo a ďakujem veľmi pekne aj mojej kolegyni poslankyni Nash za veľmi komplexný príspevok, myslím, že aj prednesený tým správnym tónom a hlasom. Znovu si sa spýtala, ako už veľa z nás sa tu pýtalo, že prečo teda vy koalícia obchádzate štandardné legislatívne konanie. A teraz nechám naozaj bokom to zdôvodnenie, ktoré predložil minister spravodlivosti Susko, nejakú súvislosť s prípadom v Bulharsku, ktorý sa ocitol pred Európskym súdnym dvorom, to naozaj nemá zmysel ani rozoberať. Veľa tu aj v pléne, aj v médiách padlo možných odpovedí na tú otázku, že prečo teda tak rýchlo: arogancia moci alebo potreba rýchlo dostať z väzby a z väzenia „našich ľudí“ alebo, naopak, zastaviť niektoré prebiehajúce trestné konania. Ale mne sa zdá, že tá odpoveď zaznela už na tej slávnej nahrávke z tej chaty, že ono to malo byť tak rýchlo preto, aby si to nikto nevšimol, aby nemohli kvôli tomu ľudia protestovať na uliciach, aby sa Európska komisia, Európska prokuratúra nestihla k tomu vyjadriť, alebo Európsky parlament, aby rôzni odborníci nemohli komentovať rôzne tie, teraz už vieme, že desivé časti toho, toho zákona, aby sa nezistilo, že v skutočnosti to môže znamenať ohrozenie bezpečnosti a to, čo hovoril pán Hlina, nárast kriminality. Ale to všetko, že to potrebovali rýchlo, nie je ukážka sily, je ukážka slabosti tejto vlády a tejto koalície. Uvedomme si, že majú 43 % občanov alebo voličov z tých minulých volieb. Druhá najslabšia koalícia od roku ´93. Začali sme túto rozpravu hlasovaním, kde bolo 76 poslancov. Čiže to, že to potrebujú rýchlo, je dôkazom toho, že vedia, že väčšina ľudí na Slovensku to nechce, a jediný spôsob, ako to vedia pretlačiť, je, že si to nikto nevšimne. Čiže aby som to zhrnul, toto, čo sa deje, nie je... (Prerušenie vystúpenia časomerom.)
Hrnčiar, Andrej, podpredseda NR SR (2020-01-21):
(Zaznievanie gongu.) Vážené panie poslankyne, vážení páni poslanci, pristúpime k druhému čítaniu o zákone z 
27. novembra 2019, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou. Materiál je uverejnený ako tlač 1832. Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi a prosím ho, aby informoval Národnú radu o výsledku prerokovania vráteného zákona vo výboroch. Pán poslanec Kvorka! (Krátka pauza.) Poprosím pána poslanca Kvorku, aby sa dostavil do rokovacej sály. (Krátka pauza.) Vyhlasujem päťminútovú prestávku. (Krátka prestávka.) (Po prestávke.)
M. Smolková, poslankyňa: (2008-07-02):
Pán podpredseda vlády a minister školstva za navrhovateľa zákona vo svojom vystúpení vyjadril súhlas s týmto návrhom. Preto, pán predseda, v súlade s § 94 ods. 3 rokovacieho poriadku Národnej rady dajte hlasovať o návrhu, ktorý podala pani poslankyňa Nachtmannová.
Saková, Denisa, ministerka vnútra SR (2019-03-26):
Ďakujem veľmi pekne za slovo. Vážený pán predsedajúci, vážení členovia, cieľom predkladaného návrhu zákona je zakotvenie mechanizmu zvyšovania dôchodkových dávok výsluhového zabezpečenia, ktoré sú uhrádzané z osobitných účtov v roku 2019 až 2021, tak ako sme sľúbili minulý rok, že to nebude iba na jeden rok, ale na dlhšie časové obdobie. V tomto návrhu zákona sa navrhuje, aby sa ako základ valorizácie dôchodkových dávok výsluhového zabezpečenia zvolila priemerná mesačná suma starobného dôchodku vykázaná Sociálnou poisťovňou za kalendárny rok, ktorý predchádza kalendárnemu roku, v ktorom sa zvyšovanie dôchodkových dávok má uskutočniť. Výpočet výšky valorizácie výsluhového dôchodku podľa predkladaného návrhu zákona je závislý od 2 % priemernej mesačnej sumy starobného dôchodku vykázanej Sociálnou poisťovňou a odpočtu odslúžených rokov. Samozrejme, nárok má každý, ktorého služobný pomer trval viac ako 15 rokov. Valorizácia invalidných, vdovských, vdoveckých a sirotských výsluhových dôchodkov bude tvoriť 2 % z priemernej mesačnej sumy starobného dôchodku vykázanej Sociálnou poisťovňou. Vážený pán predsedajúci, milí poslanci, dovoľujem si požiadať o prerokovanie predloženého návrhu zákona. Ďakujem veľmi pekne.
V. Veteška, podpredseda NR SR: (2007-05-17):
Nech sa páči.
Fronc, Martin, poslanec NR SR (2015-05-13):
Ďakujem pekne, pán podpredseda. Pán kolega, mám tri poznámky. Najlepších diskriminujeme, nemôžu tam byť. Ale to je iný zákon, nie školský. A ja určite nemám problém, aby sme to zmenili. To dlhodobo trvá. To sa dá zmeniť. Ale to bolo zavedené z iných dôvodov, kvôli ekonomickým veciam v podnikoch, obecných a tak ďalej. Čiže tam to treba upraviť. S tým naozaj nemám problém a súhlasím s tým. Čo sa týka zloženia školskej rady a tých kompetencií. Čítali ste to tu. Ale pozrite si, ako to bolo v pôvodnom znení, keď to bolo prijaté. Veď sa to toľkokrát zmenilo, aj za vašej vlády. Čiže ja by som bol v tom vyjadrení trošku opatrnejší. A tretia poznámka, čo sa týka tých rodičov. Viete, ja uznávam, že s tými rodičmi je problém. Ale to je jeden zatiaľ inštitút, ktorý sme našli, aby sme rodičov zatiahli do života školy. Keď sa pozriete po iných krajinách, tí rodičia ovplyvňujú, pretože sa to týka ich detí, život tej školy, vzdelávania a tak ďalej. A majú do toho zasahovať, majú tam byť účastní. Ja priznávam, že to neraz problematicky funguje, ale určite by som tých rodičov chcel tam mať, aby boli zatiahnutí do tej zodpovednosti. Ja myslím, že tá kultúra sa časom zmení a že aj tí rodičia začnú chápať, že škola, to je v prvom rade záležitosť pre nich, lebo je to pre ich deti. Ďakujem.
Gašpar, Tibor, poslanec NR SR (2024-02-08):
Ďakujem. Budeme hlasovať teraz o bode 157 druhého pozmeňujúceho návrhu poslanca Galka.
Laurenčík, Milan, podpredseda NR SR (2020-07-23):
Pán poslanec Marián Saloň.
Danko, Andrej, podpredseda NR SR (2024-01-16):
Poslankyňa Gažovičová.
Suja, Miroslav, poslanec NR SR (2022-06-24):
Ďakujem za slovo, pán predseda. Vážení kolegovia, kolegyne, tak ako som povedal, že budem reagovať na vyjadrenia alebo postupne sa vyjadrovať k veci, aby toho nebolo naraz veľa, aby sa mohli aj ostatní, takže pokračujem. Ďalším prípadom, tak ako som včera čítal tie dva listy, tak dneska budem pokračovať prípadom mladého včelára, kde ste sa zaviazali aj vy – podpora včelárstva v programovom vyhlásení vlády, že budete podporovať mladých včelárov alebo včelárov, aby sa rozvíjali. Tak vám teraz poviem, tá podpora. Trikrát za jeden týždeň zničené včelstvá u tohto jedného mladého včelára. Trojradový oplotok, potom dva trojradové oplotky, aj tak zničené. Zásahový tím tam chodil celý týždeň, ale že oni toho medveďa nezastrelia, ktorý tam chodil pravidelne aj cez deň, len ho budú monitorovať, prípadne plašiť, hádzať petardy. Nakoniec to dospelo k tomu, že ten medveď spával priamo na gauči na tej terase toho domu. Je to vidno na kamerách a je to natočené a uložené. Škody, samozrejme, tomuto včelárovi môžme zabudnúť, že by boli nejaké preplatené, ale dostávame sa k problému. Tento včelár, mladý chalan, má škôlkara syna, ktorý pôjde teraz v septembri do školy, a doma musí byť zavretý, lebo na ich vlastnej terase, ktorá je, ako som videl, oplotená plotom alebo takým zábradlím, že keď sa tam chcete, tak sa tam voľne nedostanete, musíte to preliezť alebo si otvoriť takú bráničku, spáva medveď, takže jeho syn, ktorý chodí do škôlky, nemôže ísť ani na tú terasu, musí byť zavretý doma. Tak sa rozhodol, že radšej uprednostní zdravie a životy svojej rodiny pred chovom včiel a toto včelstvo zlikvidoval. A čaká, či tie návštevy prestanú, keď ten medveď tam nemal by za čím ísť, lebo on tam nemal ani kontajner, ani nič iné, čo by toho medveď mohlo inak lákať. Veď toto, vážení kolegovia, sa deje bežne, bežne u nás v regiónoch, na vidieku. Potom, pán poslanec asi Benčík, vy ste sa vyjadril, že predkladateľ je poľovník. Odsudzujete ma za to, že som poľovník? Je rozdiel byť poľovníkom a chodiť poľovať. Skúsim vás zasvätiť. Ja od novembra minulého roku som bol poľovať asi raz, aj to, keď sme bojovali proti AMO, na diviaky. A strelil som od novembra minulého roku do súčasnej doby jedného diviaka. Podľa vás som zodpovedný za medvede, podľa vás som zodpovedný za to, že medvede útočia na ľudí, že chodia do miest, lebo som poľovník a toto som si dovolil spraviť. Takto ste hodil 67-tisíc poľovníkov do jedného vreca. Ja nehovorím, v každej skupine obyvateľstva sa nájdu aj tri tie čierne ovce. Ale vy šmahom ruky si tu dovolíte 67-tisíc slušných ľudí hodiť do jedného vreca bez toho, že by ste povedal, že pár alebo určitá skupina, všetkých, poľovník predkladateľ. Viete vy figu, ako ja poľujem, kde chodím a čo robím. (Reakcia z pléna.) No, to je ďalší blázon, čo vie. Viete, jedno, čo tu trieskate, a druhá vec, aká je pravda. A ak ju máte, tak potom dokážte... (Prerušenie vystúpenia predsedajúcim.)
Bugár, Béla, podpredseda NR SR (2016-10-27):
Ostalo necelých 13 sekúnd, takže končím možnosť. Pani poslankyňa, osem sekúnd, to nemá význam. Tak to vyšlo. Takže končím hodinu otázok a budeme pokračovať v rokovaní ešte o neprerokovaných návrhoch zákonov, pokiaľ dobre si pamätám, sú ešte tri. Takže odovzdávam vedenie schôdze pánovi podpredsedovi Hrnčiarovi. Nech sa páči, pán kolega.
Hrnčiar, Andrej, podpredseda NR SR (2017-06-20):
Pani poslankyňa Gaborčáková.
Grendel, Gábor, podpredseda NR SR (2021-06-18):
Ďakujeme, pán poslanec. Ďalším vystupujúcim je pán Eugen Jurzyca.
Jurzyca, Eugen, poslanec NR SR (2018-12-04):
Ďakujem pekne. Pán minister, poznámka k dodávateľovi poslednej inštancie. Ak tomu dobre rozumiem, je to obchodník poslednej inštancie, nie rúra poslednej inštancie. Je to obchodník. A tých obchodníkov je 27, ako ste povedali. Kedysi to bolo tak aj s Telekomunikáciami, že tiež to bolo firma nejakej poslednej inštancie, v každej dedine musela byť jedna telefónna búdka, mali povinnosť takto Telekomunikácie službu dodávať. Ale odkedy je súťaž, a to je kľúčové, či je súťaž, podľa mňa, na trhu, a ak je, tak je teda otázne, či tam máme zvýhodňovať nejakého obchodníka poslednej inštancie. Ak má byť argument to, že plyn je dôležitý pre ľudí, aby im bolo teplo, tak hovorím, že dôležitá je aj potrava pre ľudí a... (Reakcia z pléna.) Nie, dobre. A my potrebujeme dodávateľa poslednej inštancie. Takže, takže nezdá sa mi, že je tam vážny dôvod na nejaké zvýhodnenie, zvýhodnenie takejto organizácie, či už z hľadiska cenovej, alebo z hľadiska tejto ochrany. Ďakujem.
B. Bugár, podpredseda NR SR: (2004-06-18):
(Hlasovanie.) Prítomných 129 poslancov, za návrh 75, proti 28, hlasovania sa zdržalo 25, nehlasoval 1. Konštatujem, že sme tento návrh zákona postúpili do druhého čítania . Nech sa páči, výbory a lehoty. V. Horák, poslanec: Odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 747 z 31. mája 2004 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 27. augusta 2004 a gestorský výbor do 3. septembra 2004 od jeho prerokovania v prvom čítaní na schôdzi Národnej rady Slovenskej republiky. Prosím, dajte o tom hlasovať.
Grendel, Gábor, podpredseda NR SR (2022-10-04):
Dve faktické poznámky na vystúpenie pána poslanca Šeligu. Ako prvý pán poslanec Ondrej Dostál.
Kollár, Boris, predseda NR SR (2022-12-07):
Prosím, je všeobecný súhlas? (Nesúhlasná reakcia pléna.) Nebol. Tak dávam o tomto hlasovať. Prosím, prezentujme sa a hlasujme. (Hlasovanie.) Prítomných 136 poslancov, za 112, proti 19, zdržali sa 4, nehlasoval 1. Uvedený návrh sme schválili. Vážené pani poslankyne, páni poslanci, pokračujeme v prerušenom, aha, pardon, ešte procedurál pána poslanca Susku. Nech sa páči.
Laššáková, Jana, poslankyňa NR SR (2010-10-13):
Ďakujem pekne za slovo. Ja chcem len pripomenúť členom výboru na preskúmavanie rozhodnutí NBÚ, že je dneska zasadnutie výboru o 12.30 hodine na NBÚ s tým, že autobus odchádza spred schodov Národnej rady o 12.15 hodine. Ďakujem pekne.
Baláž, Radovan, poslanec NR SR (2017-10-11):
Ďakujem za slovo, pán predsedajúci. V rozprave nevystúpil žiaden poslanec, preto budeme rovno hlasovať o bodoch zo spoločnej správy, a to o bodoch 1 až 9 s odporúčaním gestorského výboru schváliť.
Pellegrini, Peter, predseda NR SR (2023-12-06):
Vážené panie poslankyne, páni poslanci, chcem sa spýtať, či každý využil možnosť hlasovania. Ešte sú páni poslanci, nech sa páči, ešte využite, aby som potom o malú chvíľku mohol tajné hlasovanie ukončiť a počkáme si na výsledky. (Pokračovanie aktu tajného hlasovania.)
Blaha, Ľuboš, podpredseda NR SR (2024-04-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú a k rozprave pravdepodobne nezaujme stanovisko ani navrhovateľ, ani spravodajca, keďže neprebehla. Prerušujem rokovanie o tomto programu, bode programu. A pristúpime ešte, možno stihneme, k prvému čítaniu o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Vládny návrh zákona je uverejnený ako tlač 217, návrh na jeho pridelenie na prerokovanie výborom je v rozhodnutí č. 219. Pán minister Ráž, prosím, ujmite sa slova a uveďte vládny návrh zákona. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 217.]
Bittó Cigániková, Jana, poslankyňa NR SR (2024-05-02):
Pani Záborská, 20 minút ste tu vysvetľovali, prečo je strašne dôležité a pre koho, ako, aby boli teda, aby bolo v rodnom čísle jasné, že či išlo pred tou zmenou o ženu, alebo muža, respektíve s akým orgánom medzi nohami sa ten človek narodil, lebo úradníci a zdravotné poisťovne bez toho, fú, tak to by bola katastrofa, keby túto informáciu nemali, lebo oni si to nevedia, samozrejme, inak zariadiť, že? A ja celú dobu rozmýšľam, že koľko to chce snahy a príprav takéto hlúposti nazbierať na 20 minút. A vy dokážete nekonečne veľa vystupovať a nekonečne veľakrát to podávať, teda, prepáčte, z môjho pohľadu také akože naozaj že banálne hlúposti, že nie argumenty reálne, a ja, ale ja tam stále nepočujem, že komu toto pomôže, ako konkrétne, že jeden prípad, že, prosím vás, vysvetlite mi, keď sme tu počuli Luciu Plavákovú a tie príbehy, vysvetlite mi, prosím vás, keď jeden človek, ktorý trpí v tejto homofóbnej spoločnosti slovenskej, má prísť na úrad alebo do banky a tam má nejakým spôsobom, vyzerá ako žena, ale musí mať napísané v tom preukaze, že však sa narodila ako muž. Že prečo vlastne treba, prosím vás pekne, tú ženu týrať, komu to pomôže, že ona musí vlastne znova a znova v tejto homofóbnej spoločnosti postupovať tzv. coming out a potom takí ako vy sa budete vyjadrovať, jak to nie je v poriadku a jaké je to choré. Ja by som vám chcela pripomenúť, pani Záborská, vy tak rada chránite tie deti, tak ja by som vám chcela povedať, že aj toto sú deti, aj tieto deti treba chrániť. Aj to sú niekoho deti. A netreba deti chrániť, len kým sa narodia, aj potom, keď žijú svoj život, treba to proste tolerovať. Nijak vás to neohrozuje, nikomu to nevadí, nikomu neubližujú, žijú si svoj život, nič nás do toho neni. Vykašlite sa na to a starajte sa o seba a nie o iných! Urobíte najlepšie, ako môžte.
Kollár, Jozef, poslanec NR SR (2014-04-02):
Ďakujem pekne za slovo, pán predseda. Aj ja sťahujem predmetný návrh zákona o informáciách v záležitosti Európskej únie, tlač deväťsto, 916.
Pročko, Jozef, poslanec NR SR (2021-12-03):
Ďakujem. Erik, ja by som všetkých študentov politológie dal tam hore na balkón a potom by som ich dal dozadu do sály, nech vidia, ako sa správate tu a ako sa správate vzadu. Aké divadlo tu všetci hráte. Aj tam ten teraz pred chvíľou, čo rečnil, ten maličký. Aké divadlo tu robíte a potom vzadu. Aké divadlo robia, aké divadlo robia, ako sa tu hráte na niečo. Ja, Erik, vieš, ty mne tiež povieš, že je to celkom dobrá vec a že sa potom porozprávate a že to je fakt super vec, a potom tu povieš úplne niečo iné, ako hovoríš mne. Erik, my sme spolu prežili veľmi veľa, veľmi veľa sme spolu prežili (reakcia z pléna) a poznáme sa, poznáme sa, Erik, ale chcem ti povedať, že toto je taká politická, naozaj politická hra, čo robíte. Toto ja neviem robiť, ja som človek, ktorý je priamy a poviem to, čo si myslím. A ja si myslím, že to testovanie bola vec, ktorá musela byť, pretože bez testovania nevieš zistiť, Erik, ako ktorý človek je chorý. Tá lotéria nebola rozkrádanie a nikto si z toho nebral, ale tú lotériu, tú lotériu robili ľudia preto, aby sa zvýšila tá očkovanosť. A teraz tento príspevok ide pre ľudí. Toto nie je kšeft pre nejakého oligarchu, ktorý stojí za SMER-om. Toto pôjde ľuďom, dôchodcom. A keďže na tomto sa môžu naozaj získať politické body, tak tam tá skupina extrémistov a neonacistov a fašistov bude vykrikovať a vrieskať, že to je podvod, a budú klamať a budú vystupovať tak, ako vystupujú. Ale ja chcem povedať občanom Slovenska, že toto, čo robí táto vláda, dáva ľuďom. Táto vláda konečne, konečne v histórii Slovenska nekradne a nerobí to, čo predchádzajúca vláda. Tieto peniaze pôjdu pre dôchodcov. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-10-21):
Vážený pán predseda Národnej rady Slovenskej republiky, ctené dámy poslankyne, páni poslanci, milí hostia, dovoľte, aby som uviedol v druhom čítaní vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony. Vláda Slovenskej republiky ho prerokovala dňa 11. augusta 2010 a prijala k nemu uznesenie č. 516. Dôvodom predloženia tohto návrhu zákona je schválenie európskych smerníc, ktoré sa týkajú spoločných bezpečnostných indikátorov a spoločných metód na výpočet nákladov v prípade železničných nehôd. Transpozičná lehota uplynula 18. júna tohto roku a zmeny a doplnenia prílohy VII k tejto smernici o interoperabilite systému železníc v Spoločenstve, ktorého transpozičná lehota tiež uplynula 19. júla 2010, a preto ich následná potreba transpozície do nášho právneho poriadku je veľmi aktuálna. Návrhom zákona sa súčasne upravujú ustanovenia, ktorých zmena vyplynula z aplikačnej praxe zákona o dráhach, zákona o doprave na dráhach a zákona o priestupkoch v znení neskorších predpisov. Predkladaný návrh zákona je v súlade s Ústavou Slovenskej republiky, ústavnými zákonmi, ostatnými zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Predkladaný návrh zákona nebude mať dopad na štátny rozpočet, na rozpočty obcí a rozpočty vyšších územných celkov, na životné prostredie, na zamestnanosť, ani na podnikateľské prostredie. S pozmeňovacími návrhmi uvedenými v spoločnej správe výborov Národnej rady Slovenskej republiky súhlasím. Dovolím si vás, vážená snemovňa, požiadať o podporu pri prerokovaní predloženého vládneho návrhu zákona a o jeho schválenie. Ďakujem za pozornosť.
P. Hrušovský, predseda NR SR: (2004-10-26):
(Hlasovanie.) 137 prítomných, 135 za, 2 sa zdržali. Schválili sme návrh.
Lebocký, Tibor, poslanec NR SR (2014-05-16):
Ďakujem za slovo. Vážený pán kolega Mičovský, ja plne súhlasím z odborného hľadiska s glorifikáciou výberkového spôsobu hospodárenia. Stotožňujem sa so všetkým, čo tu bolo povedané. Len chcem upozorniť na jednu vec. Ty si tam použil také slová „čarovný prútik“ a podobne. Tým, že by sme tam vsunuli „všade“, s tým som sám súhlasil, ale dobre vieš, že dôjde aj tak k významným zmenám. Ale upozorňujem na jednu vec, že aj podľa v súčasnosti platného zákona o lesoch, a ty to dobre vieš, keď u nás prevláda podrastový spôsob hospodárenia uplatňovaním princípu prírode blízkeho hospodárenia, môže kedykoľvek odborný lesný hospodár v podstate zahájiť prebudovu na výberkový spôsobom hospodárenia. To už môže urobiť podľa v súčasnosti platného zákona, podľa tohto znenia. A súhlasím, áno, je treba dať prioritu tomuto spôsobu hospodárenia, pretože je to v súlade aj s európskymi dokumentmi, aj vôbec so smerovaním lesníckej politiky ako takej nielen na Slovensku, ale aj v Európe. Iná vec, to, čo by som ti chcel vytknúť, je... Vytknúť? No, ty si tiež odborný lesný hospodár, aj ja som odborný lesný hospodár. Dobre vieš, že napriek tomu, že máme vysokoškolské vzdelanie lesníckeho zamerania, sme museli absolvovať osobitné skúšky odbornej spôsobilosti. Sme zaradení do evidencie odborných lesných hospodárov. Je to náročná práca vykonávaná na vlastný účet a vlastnú zodpovednosť. A naznačovať vystúpeniami, že tí odborní lesní hospodári, ktorí si poctivo vykonávajú svoju prácu u vlastníkov, sú náchylní používať tú bielu farbu viac, ako sa patrí, respektíve z aspektu toho platu, by mohli byť teoreticky aj prakticky poplatní užívateľovi. Ja... (Prerušenie vystúpenia časomerom.)
Szőllős, Ján, poslanec NR SR (2021-03-16):
Navrhujem doplniť do programu 25. schôdze Národnej rady Slovenskej republiky v zmysle odporúčania výboru pre životné prostredie a pôdohospodárstvo prerokovanie petície Za klímu a za budúcnosť.
P. Minárik, poslanec: (2004-12-09):
Pán minister veľmi  jasne vysvetlil, že nejde o jednoduchú právnu úpravu, že ide o kódex prakticky, ktorý sa dotkne nie malej časti našej podnikateľskej obce. A vzhľadom na to, že sa legislatívny proces mierne predĺžil, je potrebné, aby sa všetci tí, ktorých sa tento zákon bude dotýkať, mali možnosť naň pripraviť, aby sa s ním mohli dobre oboznámiť. A už aj vzhľadom na nie malé množstvo pozmeňujúcich návrhov, teda na konečné znenie, ktoré bude známe prakticky až po dnešnom dni, aby bol tento čas dostatočný, navrhujem, aby čl. V sa pozmenil takto: „Tento zákon nadobúda účinnosť 1. júla 2005 okrem čl. I, ktorý nadobúda účinnosť 1. januára 2006.“ Týmto predĺžením alebo odložením lehoty účinnosti sa tento čas vytvorí. Nech sa páči, pani spravodajkyňa.
Hrušovský, Pavol, podpredseda NR SR (2010-12-15):
Páni poslanci, prosím, pokoj.
Bugár, Béla, podpredseda NR SR (2018-06-20):
Nech sa páči, pán poslanec Mihál, môžte reagovať na faktické.
Šimečka, Michal, podpredseda NR SR (2023-12-13):
Ďakujem veľmi pekne. Pani poslankyňa Števulová.
Pčolinský, Peter, podpredseda NR SR (2022-12-01):
Ďakujem, pán poslanec, milé od vás. Jedna faktická poznámka, pán poslanec Šeliga.
Kamenický, Ladislav, poslanec NR SR (2023-06-21):
Ďakujem pekne. Vážený pán predsedajúci, dovoľte mi, prosím, aby, ako určenému spravodajcovi výboru predostrieť informáciu výborov Národnej rady. Národná rada uznesením č. 2221 z 9. mája 2023 pridelila návrh poslancov týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. V predmetnom návrhu zákona zaujali výbory tieto stanoviská: 1. Odporúčanie pre Národnú radu schváliť s pozmeňujúcimi a doplňujúcimi návrhmi – výbor pre hospodárske záležitosti. 2. Ústavnoprávny výbor a výbor pre financie a rozpočet neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. 3. Výbor pre pôdohospodárstvo a životné prostredie o návrhu nerokoval, nebol uznášaniaschopný. Z uznesenia výboru Národnej rady Slovenskej republiky uvedeného pod bodom III tejto správy vyplývajú pozmeňujúce a doplňujúce návrhy uvedené pod bodom IV. Návrh spoločnej správy vrátane stanoviska gestorského výboru prerokoval výbor na 133. schôdzi dňa 13. júna 2023. Stanovisko gestorského výboru aj návrh spoločnej správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov výboru. Predseda výboru pre financie a rozpočet určil za spravodajcu výboru mňa, aby som na schôdzi Národnej rady informoval o výsledku rokovania výboru a navrhol Národnej rade postup pri hlasovaní podľa príslušných ustanovení zákona č. 350/1996 Z. z. o rokovacom poriadku. Ďakujem, skončil som. Otvorte, prosím, rozpravu.
Laššáková, Jana, podpredsedníčka NR SR (2012-09-26):
Faktické poznámky? Pán poslanec Solymos. Končím možnosť prihlásiť sa s faktickými poznámkami. Nech sa páči, pán poslanec.
Bittó, Cigániková, Jana , poslankyňa NR SR (2022-05-04):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-11-28):
Vyhlasujem obedňajšiu prestávku a budeme pokračovať v rokovaní o 14.00 hodine. Ďakujem pekne. (Prerušenie rokovania o 12.01 hodine.) (Pokračovanie rokovania o 14.00 hodine.)
Laurenčík, Milan, podpredseda NR SR (2021-03-16):
Chcem sa spýtať, či je všeobecný súhlas, aby sme dokončili faktické poznámky ešte pred hlasovaním. (Reakcie z pléna.) Nie? (Nesúhlasná reakcia pléna.) Prerušujem preto rokovanie o tomto bode programu a budeme pokračovať hlasovaním. (Krátka prestávka.) (Po prestávke.)
Kyselica, Lukáš, poslanec NR SR (2021-06-15):
Ja len chcem upresniť niektoré veci. Keď sa tu narába s pojmom, že, že je nejaká pracovná skupina, ktorá vyhľadáva udavačov a tak ďalej a tak ďalej. Tých pracovných skupín je na polícii plno, či sa to nazýva pracovná skupina, špecializovaný tím, vyšetrovací tím. To je normálne, ak nejakú prácu nezvláda jeden vyšetrovateľ, je to náročnejšia vec, vždycky sa vytvorí nejaká skupina. Čo sa týka vyhľadávania udavačov, to je klasická operatívna práca. Vyhľadávať svedkov, ktorí môžu mať znalosti o nejakej tej trestnej veci. Čo sa týka tej spravodajskej informácie, ktorá tu bola čítaná, ja nie som si celkom istý, či tu vlastne mala byť čítaná, lebo my ako poslanci by sme nejakú spravodajskú informáciu mohli mať na výkon svojho mandátu. Tie spravodajské informácie idú prijímateľom zo zákona. A keď je to podozrenie z trestnej činnosti, tak toto mala dostať inšpekcia a Generálna prokuratúra. Teraz, aký to mohlo mať účel, že to tu počulo, ja neviem, ďalších x, ja neviem, 150 poslancov? Že niekto to vynese a tým pádom, ak to aj bola nejaká trestná činnosť, tá sa mohla utajovaným spôsobom rozpracovávať. Ale tým pádom, ako unikli informácie na verejnosť, tak keď aj niekto náhodou bol podozrivý, tak určite už si dá pozor. Ďalej tu bolo narábané s nejakým pojmom, že niektorí sú bratí do väzby a niektorí nie. Konkrétne, nehovorím, že pán Takáč, ale aj pán Takáč na to poukazoval, vlastne hovoril o tom, že pán poslanec napríklad nebol vzatý do väzby. Tu treba tiež upresniť, že my ako poslanci máme nejakú poistku v ústave. Buď sa zmení ústava, alebo to potom bude v starom režime, že poslanec môže byť vzatý do väzby, len keď je zadržaný. Ale zadržaný môže byť, len pokiaľ je pristihnutý pri páchaní trestného činu. (Ruch v sále. Zaznenie gongu.) A ďalej sa tu interpretovali, že niektoré obvinenia, ktoré sa zrušili, tak, tak sa tu narába s pojmom, že bolo zastavené trestné stíhanie. No nie, nebolo. Boli zrušené, že boli vydané predčasne.
Figeľ, Ján, podpredseda NR SR (2013-05-16):
Nech sa páči, dokončite.
Hrnčiar, Andrej, podpredseda NR SR (2018-05-22):
Otváram rozpravu. Do rozpravy som dostal jednu písomnú prihlášku od Beblavého. Nech sa páči.
Osuský, Peter, poslanec NR SR (2018-06-18):
Ďakujem pekne, pán predsedajúci. Kolega Budaj, ďakujem vám za slová podpory nášmu návrhu zákona, ale napriek tomu nebudem natoľko veľkorysý, aby som sa vám revanšoval rovnakou mincou, ako ste v úvode svojho vystúpenia adresovali nám. Totižto nezaradím vás medzi bravúrne vystúpenie, kam ste vy zaradili na striedačku Osuského, Mizíka, Dostála a Grausovú. Natoľko, by som povedal, mám istý bilančný odstup, aby som vás do tohto šíku nezadelil, ako ste to urobili vy, pretože takúto veľkorysú poctu som si takmer ani nezaslúžil.
Miškov, Juraj, poslanec NR SR (2012-04-04):
Sľubujem. (Potlesk.)
Pročko, Jozef, poslanec NR SR (2023-12-13):
No, Lukáš, zaťal si do živého hneď v úvode. Som rád, že máš svoj názor, ja som veľmi rád, že u nás je to tak, že naozaj, že človek si môže povedať svoj názor a nemusí stláčať ako automat hlasovací smerohlasácko-esenesácky to, čo mu povedia. A hneď v úvode poviem, že nesúhlasím s tebou v tom, že strata koncesionárskych poplatkov priniesla nejaké veľké nedostatky, pretože aj ja som hlasoval za to, za, za to, aby boli zrušené, pretože môj dôvod bol, že si myslím, myslím si, že občania by mali dostať za svoje dane aj, aj služby, ktoré sú adekvátne. Ale to Fico teraz využíva a hovorí, že to je š... že to je štátna televízia a, a blbosti okolo. Nie je to vôbec pravda. Ja som robil v štyroch televíziách a vždy, vždy im ten šéf pohrozil, že vám zoberiem peniaze, keď nebudete poslúchať, vždy vám zoberiem peniaze. No a teraz sa to deje. Fico hrozí, zoberiem vám peniaze, ak nebudete poslúchať. A Fico chce, aby poslúchali. A ja chcem využiť tvoj, tvoju naozaj veľmi výživnú, výživný príspevok na to, aby som poprosil všetkých kolegov v RTVS, aby sa nebáli, aby, aby nepodľahli tlaku politickému, aby sa nebáli, že ich Fico bude tlačiť k stene, že im bude robiť zle, nech naozaj ukážu, že sú slobodní novinári a nech hlásajú a ukazujú pravdu tak, ako je. Fico nie je večný, Fico nie je, nie je Boh, je to len sociálny demokrat skrývajúci sa za birmovného komunistu, ktorý s morálkou nemá nič spoločné. A to ho doženie. To ho doženie. A doženú ho aj jeho kšefty. Takže ja prosím všetkých slobodných novinárov, aby, aby mu ukázali, aby ukazovali pravdu a nech sa ho neboja, on, on chce, aby ste sa ho báli. Nebojte sa ho.
D. Lipšic, poslanec: (2006-08-03):
Spomenuli ste aj pána Svobodu. To spomína pán Kaliňák dosť často. Áno, bol som na semifinále hokejového zápasu. Boli tam asi štyria kolegovia ministri, viacerí poslanci. Len čo ma po zápase ochranka upozornila, že v sektore, kde bolo asi 100 ľudí sa nachádzal aj Jozef Svoboda, tak som rázne reagoval. Keď som sa v jednej relácii nedávno opýtal pána ministra Kaliňáka, či by reagoval rovnako rázne, ozvalo sa len zmätené zamrmlanie. Takže, prosím vás,  ak budete ďalej takéto podpásové argumenty šíriť, aspoň si overte fakty a nevydávajte svoje dojmy za fakty.
M. Číž, podpredseda NR SR: (2006-09-05):
Chcem sa k rozprave vyjadriť pani spravodajkyňa? Nech sa páči.
Blaha, Ľuboš, podpredseda NR SR (2024-01-24):
Pán poslanec Michal Sabo.
Mizík, Stanislav, poslanec NR SR (2018-02-08):
Ďakujem za slovo. Ďakujem ti, Natália, pomenovala si problém týchto dvoch pánov rečovo veľmi nadaných, ktorí by dokázali vyrobiť 20-minútovú rozpravu o pravej nohe stonožky v treťom rade nôh a povedať, že jej prapôvod je v Československu. Ďakujem za slovo.
Galis, Dušan, poslanec NR SR (2020-07-24):
Ďakujem pekne za slovo. Vážený pán minister, ja som vás mal za takého spravodlivého človeka, ale jak vy tu tvrdíte, jak Univerzita Komenského tvrdí, že to je plagiát, a vy tvrdíte, že nie, tak ja potom neviem. Treba zrušiť asi aj Univerzitu Komenského, pretože tu bude toľko mudrcov, že nakoniec tí ľudia, ktorí tomu rozumejú, asi nemajú pravdu. Zamyslite sa nad tým.
Blahová, Natália, poslankyňa NR SR (2011-02-08):
Pán predsedajúci, prosím, dajte hlasovať o druhom bode návrhu pána poslanca Kaníka.
Laššáková, Jana, podpredsedníčka NR SR (2012-09-12):
Pán poslanec Kaník, nech sa páči.
Čekovský, Kristián, poslanec NR SR (2021-06-15):
Ďakujem pekne. Poprosím členov výboru pre kultúru a médiá, bude pokračovať schôdza výboru v rokovacej miestnosti výboru. Ďakujem pekne.
Kuriak, Milan, poslanec NR SR (2022-02-15):
Iba pre opravu. Okresný súd na Orave má byť v Námestove a v Dolnom Kubíne má byť trvalé pracovisko. A čo sa týka okresného súdu na Liptove, tak hlavné sídlo by malo byť v meste Ružomberok, Okresný súd Ružomberok. Ďakujem.
Hort, Milan, podpredseda NR SR (2011-03-31):
Ďakujem pekne. Teraz vás prosím, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Marka Vargovčáka a znie: „Pani premiérka, aké má vláda možnosti reagovať na svetové zvyšovanie cien?“ Nech sa páči, pani premiérka.
Soboňa, Juraj, poslanec NR SR (2019-05-21):
Ďakujem, pán predsedajúci. Dajte, prosím, hlasovať o tom, že Národná rada berie na vedomie Správu o činnosti komisárky pre deti za rok 2018.
Zmajkovičová, Renáta, podpredsedníčka NR SR (2014-02-05):
Ďakujem, pán spravodajca. Prerušujem rokovanie o tomto bode programu. Budeme pokračovať prvým čítaním o návrhu poslancov Pavla Zajaca, Jána Hudackého a Jána Figeľa na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a iných úveroch a pôžičkách pre spotrebiteľov a o zmene a doplnení niektorých zákonov. Návrh zákona má parlamentnú tlač 825, návrh na jeho pridelenie na prerokovanie výborom je v rozhodnutí č. 832. Teraz dávam slovo poslancovi Pavlovi Zajacovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Pavla Zajaca, Jána Hudackého a Jána Figeľa na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov , tlač 825.)
Kašper, Igor, poslanec NR SR (2021-05-04):
Ďakujem pekne za slovo, pán predseda. Ja si pamätám na môj prvý školský výbor v Národnej rade, tu na tejto pôde a kde moja prvá veta znela, že jeden z mojich hlavných cieľov bude zvýšiť finančnú gramotnosť ľudí, samozrejme aj na školách, aby sa to dostalo či už do učebných osnov alebo v rámci nejakých predmetov. A niekoľko rokov som pôsobil v bankovom sektore a sám som poskytoval úvery, takže som na vlastnej koži videl a cítil, aké dôležité je vysvetliť ľuďom, čo znamená sa zadlžiť, ale nielen to, ale aj možno kedy je výhodné zobrať úver, kedy nie. A projekt dlhového poradenstva je preto absolútne nutný v tejto dobe, existuje už v mnohých štátoch aj okolitých, kde sa výrazne osvedčil a vláda sa už zaviazala v programovom vyhlásení spred roka podporiť finančnú gramotnosť a teraz vlastne prostredníctvom aj ministerstva práce, sociálnych vecí a rodiny to môžeme úplne naplniť. Takže sa veľmi teším a samozrejme, ak budem pomôcť, tak veľmi rád. Ďakujem pekne.
Kollár, Boris, predseda NR SR (2020-07-08):
Ďakujem, kolegovia, kolegyne. Je prestávka. O štrnástej pokračujeme. O štrnástej, vás chcem upozorniť, že bude vystúpenie europoslancov. (Prerušenie rokovania o 12.01 hodine.) (Pokračovanie rokovania o 14.00 hodine.)
Pčolinský, Peter, poslanec NR SR (2016-12-06):
Ďakujem pekne za slovo. Chcel som pôvodne vystúpiť v rozprave, ale vyriešim to s faktickou poznámkou na Borisa. Ja som pomerne mladý v čase skutku zavlečenia nášho občana do cudziny, som mal nejakých 16 rokov. Čiže pamätám si na to. A pamätám si najmä na atmosféru, aká vládla vtedy v spoločnosti. Bol to šok. Bolo to znechutenie z toho, čo si štátna moc dovolí k svojim vlastným občanom. A ja z tohto miesta len chcem vyjadriť svoj osobný názor, že pre mňa Vladimír Mečiar nie je žiaden otec národa, ale je to hlava organizovanej zločineckej skupiny, ktorá by mala sedieť v base a nie v Elektre. Ďakujem.
M. Číž, podpredseda NR SR: (2006-09-05):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Vladimírovi Matejičkovi.
Jasaň, Viliam, poslanec NR SR (2011-09-13):
170b. Ďakujem. Nemusím .